Aanbeveling vir parool vir Derby-LewisClive Derby-Lewis “Daar was ‘n positiewe aanbeveling, met ander woorde daar is aanbeveel dat hy op parool vrygelaat word,” het Masutha aan verslaggewers in Pretoria gesê. “Ons kyk ook daarna in die lig van voorleggings deur die SAKP wat ‘n memorandum voorgelê het.” Derby-Lewis dien tronkstraf uit vir sy aandeel in die moord op Chris Hani, voormalige sekretaris-generaal van die SAKP. Hy het reeds meer as 20 jaar van sy vonnis uitgedien. Derby-Lewis is vroeër vanjaar twee keer in die Kgosi Mampuru Sentraal-gevangenis deur ander gevangenes aangeval.